open-index/open-wikipedia-markdown huggingface dataset:
Eluned Morgan

**Mair Eluned Morgan, Baronesa Morgan of Ely**, nada en Cardiff o 16 de febreiro de 1967, é unha política laborista galesa, membro da Asemblea Nacional de Gales e Ministra do Goberno de Gales para a lingua galesa e a educación permanente.

## Traxectoria 
Educada no Ysgol Gyfun Gymraeg Glantaf, graduouse en Estudos Europeos na Universidade de Hull.

En 1990 traballou como *stagiaire* no Parlamento Europeo para o Grupo Socialista. En 1994 foi elixida deputada no Parlamento Europeo, e reelixida en 1999 e 2005.

O 19 de novembro de 2010 foi nomeada par vitalicio, escollida para a Cámara dos lords. O 27 de xaneiro de 2011 foi nomeada **Baroness Morgan de Ely**, pola súa vila de nacemento, Ely, en Cardiff.

En 2015 foi escollida candidata para as eleccións á Asemblea Nacional de 2016 pola lista rexional de Gales Central e Oeste. Nas eleccións do 5 de maio de 2016 foi escollida membro da Asemblea Nacional, e en novembro de 2017 foi proclamada Ministra para a linguag galesa e a educación permanente.

## Notas 
## Véxase tamén 
### Ligazóns externas 
*Páxina como membro da Asemblea Nacional de Gales
Ifor ap Glyn

**Ifor ap Glyn**, nado en Londres en 1961, é un presentador de televisión e poeta en lingua galesa.

## Traxectoria
Naceu nunha familia de fala galesa. Graduouse na Universidade de Cardiff, e despois viviu en Denbighshire e Caernarfon. Presentou os programas *Ar Lafar* (2011) Traballou como produtor e guionista de televisión antes de converterse en poeta e autor teatral, e traballou coa compañía teatral Cwmni Dda. Actuou no concerto inaugural da Asemblea Nacional de Gales en 1999, e representou o seu país dúas veces no Smithsonian Folklife Festival nos Estados Unidos de América.

Foi o produtor executivo do documental *Cysgod Rhyfel* ("A sombra da guerra").

## Recoñecementos
Foi laureado como o Poeta Infantil de Gales (Bardd Plant Cymru) en 2008-2009 e gañou a Coroa do Bardo no Eisteddfod Nacional de Gales en 1999 e 2013.

O 1 de marzo de 2016 Ifor ap Glyn foi nomeado Poeta Nacional de Gales.
## Obra
### Poesía
**Holl Garthion Pen Cymro Ynghyd*. Y Lolfa, 1991
**Golchi Llestri Mewn Bar Mitzvah*. (with Dewi Glyn Jones), 1998
**Cerddi Map yr Underground*. Gwasg Carreg Gwalch, 2001
*''Lleisiau'r Rhyfel Mawr*. 2008
**Waliau'n Canu*. Gwasg Carreg Gwalch, 2011
**Terfysg*. Traducido ao galego por David Miranda-Barreiro e Phil Davies, *Dorna: expresión poética galega*, 37 (2014).

### Teatro
**Branwen*
**Frongoch''

## Notas
Pippa Middleton

**Philippa "Pippa" Charlotte Matthews** (máis coñecida co seu nome de solteira como **Pippa Middleton**), nada en Reading o 6 de setembro de 1983 é a única irmá de Catarina de Cambridge. *Socialite* e organizadora de festas. Ela foi dama de honra no casamento da súa irmá co príncipe Guillerme de Cambridge.

En 2012, a revista estadounidense *Time* clasificou a Pippa e á súa irmá, Catarina de Cambridge entre as 100 persoas máis influentes no mundo.

## Primeiros anos 
Pippa Middleton naceu no Royal Berkshire Hospital de Reading, Inglaterra. Ela é a segunda de tres fillos. Os seus pais son Michael Middleton (nado en 1949) e Carole Goldsmith (nada en 1955). Os seus irmáns son Catarina de Cambridge, dona do Príncipe Guillerme, e James Middleton.

Middleton foi educada no colexio St Andrew e no Downe House, posteriormente no Marlborough College ata graduarse da Universidade de Edimburgo co grao de literatura inglesa.

## Matrimonio 
Pippa casou o 20 de maio de 2017 co empresario James Matthews, herdeiro do título do señorío de Glen Affric. Se Matthews sucedera ao seu pai, Pippa converteríase en Lady Glen Affric.

En xuño de 2018, Middleton confirmou o seu primeiro embarazo. O 15 de outubro de 2018 naceu o seu primeiro fillo, Arthur Michael William Matthews.

## Notas
Tempada 2017/18 do Club Deportivo Lugo

Durante a tempada **2017–18** o Club Deportivo Lugo competiu na Segunda División, sendo a sétima consecutiva na categoría desde o ascenso de 2012. Nesta temporada, por vez primeira na súa historia, o equipo conseguiu liderar a clasificación nalgún momento da temporada. O máximo goleador do equipo foi Cristian Herrera con 7 goles.

## Material deportivo 
Para a temporada 2017–18 o club mantivo como marca de camisetas a marca dinamarquesa Hummel.

**Deseño do equipamento do CD Lugo. Tempada 2017−18**

## Xogadores 
:*Xogadores ao remate da campaña.*

### Filial 
### Cedidos 
### Deixaron o club durante a tempada 
## Fichaxes 
### Mercado de verán 

### Mercado de inverno 

## Xornada a xornada 

## Notas 
## Véxase tamén 
### Outros artigos 
* Club Deportivo Lugo
* Segunda División 2017/18
Internacional de Madrid

O **Internacional de Madrid**, máis coñecido como **Internacional** ou **Inter de Madrid**, e durante un tempo, por razóns de patrocinio, como **Dux Internacional**, é un equipo de fútbol español de Villaviciosa de Odón, na Comunidade de Madrid. Fundouse en 2002 e competía no grupo I da Primeira División RFEF ata 2022, data en que foi apartado da competición.

## Historia 
O Internacional de Madrid foi fundado en 2002 por un grupo de empresarios. Na súa primeira tempada, o club inscribiuse en Terceira Rexional, a oitava categoría do fútbol madrileño, e xogaba os seus partidos no barrio madrileño de Orcasitas. Acabou a tempada como primeiro clasificado, despois de gañar todos os partidos, con 187 goles a favor e 25 en contra, conseguindo o ascenso de categoría. Na segunda tempada de historia conseguiu outro ascenso, como líder da categoría, con 128 goles a favor e 17 en contra.

O equipo xogou en Rexional Preferente ata 2010, cando conseguiu o seu primeiro ascenso a Terceira División como subcampión da categoría.

En 2016, o Inter trasladouse de Moraleja de Enmedio a Boadilla del Monte.

Na tempada 2017/18 proclamouse campión do grupo madrileño de Terceira División e superou a promoción de ascenso contra o Tenerife B, conseguindo o ascenso a Segunda B.

## Datos do club 
*Tempadas en Segunda división B de España:2*

* *Mellor lugar*: 14º
* *Peor lugar*: 14º

*Tempadas en Terceira División Española*: 8
* *Mellor lugar*: 1º (2017/18)
* *Peor lugar*: 16º (2015/16)

## Palmarés 
***Terceira División (1)**: 2017-18

## Véxase tamén 
### Ligazóns externas 
* Sitio web oficial
Joaquim Maria Puyal

**Joaquim Maria Puyal i Ortiga**, nado en Barcelona o 24 de marzo de 1949, é un xornalista e filólogo catalán, membro da sección filóxica do Institut d'Estudis Catalans dende 2009.
## Traxectoria 
Licenciouse en filoloxía románica na Universidade de Barcelona, e posteriormente ampliou os seus estudos cunha licenciatura en ciencias da información na Universidade Autónoma de Barcelona. En 2010 doutorourse en lingüística pola Universidade de Barcelona coa tese *Elements per a l’anàlisi del discurs de la televisió. Organització, fiabilitat i producció*, recoñecida co premio extraordinario de doutoramento

### Radio 
En 1967 comezou a colaborar con Radio Barcelona, realizando diversas funcións, fundamentalmente traballando en FM, entón incipiente e minoritaria. En 1968 o director da emisora propúxolle transmitir o partido de fútbol entre o Futbol Club Barcelona e o Córdoba Club de Fútbol, e ata 1976 transmitiu 500 partidos de fútbol en castelán. Tamén combates de boxeo dende o Gran Price e o Palau dels Esports de Barcelona. Durante dous anos foi o correspondente en Barcelona do programa *Hora 25*, dirixido por José María García, e que lideraba ass audiències das noites radiofónicas en España.

#### Pioneiro da radio en catalán 
O 5 de setembro de 1976 foi en primeiro en volver a transmitier en catalán un partido de fútbol dende a época republicana. Foi o inicio do programa "Futbol en català" que se converteu nun éxito de audiencia. En 1985 fichou por Catalunya Ràdio con todo o seu equipo, entre os que salientaban Antoni Bassas e Eduard Boet. Tras 3000 partidos do FC Barcelona retransmitidos ao longo da súa carreira o 4 de xullo de 2018 anunciou que deixaba de retransmitir partidos de fútbol.

#### Televisión 
Principiou a súa relación coa televisión en 1977 dende os estudios Miramar, no circuíto catalán de TVE, co programa "Vostè Pregunta", un formato inédito naquela época en España, e que lle valeu en 1979, o segundo premio Ondas da súa carreira.

En 1985 pasou a TV3, presentando o programa *Vostè jutja*, que estivo dous anos en antena. n 1989 viu a estrea de *La vida en un xip*, que se mantivo ata 1992, contaba cun pequeno prólogo en forma de serie de ficción denominado La granja, que foia primeira telenovela que emitiu TV3. Un ano despois foi o presentador de *Un tomb per la vida*, dedicado a repasar a vida de personaxes recoñecidos. Tamén dirixiu dous concursos de TV3, *Tres pics i repicó* e mais *El joc del segle*,  e creou con Jaume Cabré, o formato da serie ''Estació d'enllaç*.
## Obra 
* *Aicnàlubma* (Columna, 2011), reflexión sobre a sociedade e os medios de comunicación.
**La realidad inversa* (Destino, 2011).
**Llengua i esport: Entre la creativitat i l'adequació'', Universidade de Lleida, 2013, folleto co texto dunha conferencia lida por Puyal en 2012.
## Notas
Maximino Magariños

**Maximino Magariños Rodríguez**, nado en Santiago de Compostela o 18 de novembro de 1869 e finado na mesma vila o 26 de marzo de 1927, foi un escultor, ebanista e imaxineiro galego. Un dos tallistas máis importantes de finais do século XIX e comezos do XX.

## Traxectoria 
O pai de Maximino Magariños tiña en Santiago de Compostela un obradoiro de imaxineiro, xurdido ao abeiro dasinatura do concordato entre a Igrexa católica e o Estado español en 1851 e da promulgación da *Lei de 1860* pola cal a administración se comprometía a reconstruír igrexas. Maxinimo Magariños formouse coa axuda da Real Sociedade Económica de Amigos do País de Santiago, acadando máis tarde unha bolsa coa que ampliou estudos en Madrid. 
Con influencias historicistas e tradicionais, a súa obra encádrase no estilo ecléctico do seu tempo. Os seus retablos relixiosos, tallados en nogueira, castiñeiro ou cedro,  mesturan estilizacións prerrafaelistas con formulas barrocas. Traballou sobre todo na contorna compostelá, aínda que tamén ten obras de interese na zona de Vigo e Pontevedra. Realizou os retablos da basílica de Santa María a Maior de Pontevedra, a igrexa de Santiago de Vigo e a capela das Reliquias da Catedral de Santiago de Compostela.

## Notas 
## Véxase tamén 
### Bibliografía 
* Artista Galegos. Escultores. Séculos XVIII e XIV - Nova Galicia Edicións. 2004. ISBN 84-96293-43-2
* Gran Enciclopedia Galega Silverio Cañada. Tomo 27. P. 133

### Ligazóns externas 
*Escultor Maximino Magariños Rodríguez
Rusko

**Rusko** é un municipio de Finlandia situado na rexión de Finlandia Propia. En 2017 a súa poboación era de 6.275 habitantes. A superficie do termo municipal é de 127,90 km2, dos cales 0,76&nbsp;km2 son auga. O concello ten unha  densidade de poboación de 49,36 hab./km².

Limita cos municipios de Aura, Masku, Nousiainen, Raisio e Turku todos eles na súa mesma rexión.

O concello é unilingüe en finés.

## Notas 
## Véxase tamén 
### Ligazóns externas 
* Sitio web de Rusko
Galería de imaxes de Antón Fraguas

[miniatura|Antonio Fraguas, [circa 1925.]]
**Galería de imaxes de Antón Fraguas**.
[miniatura|[Sinatura.]]
## Retratos 
## Obra 
## Documentos 
## Lugares 
## Outras 
## Véxase tamén 
### Outros artigos 
* Cronobiografía de Antón Fraguas
* Lista de artigos de Antón Fraguas
Anstituto de la Lhéngua Mirandesa

[miniatura|311x311px|Distribución da [lingua mirandesa na Terra de Miranda.]]

O **Anstituto de la Lhéngua Mirandesa** (*Instituto da Lingua Mirandesa*) é a institución encargada da representación, investigación, promoción, normativización e divulgación da lingua mirandesa, a variedade do asturleonés falada na localidade portuguesa de Miranda do Douro, lugar no que se atopa a sede da institución.​

A decisión de formar o instituto foi o resultado dunha reunión celebrada en setembro do 2000 en Miranda do Douro, onde se reuniron varias persoas interesadas polo idioma. A partir desa reunión tomóuse a decisión de avanzar cara a creación de dito instituto, e tamén para afiliar ao mirandés á Oficina Europea de Linguas Minoritarias.

## Notas 
## Véxase tamén 
### Outros artigos 
* Subgrupo lingüístico asturleonés
* Lingua mirandesa
Panorpidae

Os **Panorpidae** son unha familia de insectos mecópteros. Esta familia contén máis de 350 especies. Miden de 9 a 25&nbsp;mm de lonxitude.

Estes insectos teñen catro ás membranosas e antenas filamentosas. As súas caras alongadas terminan en mandíbulas que usan para alimentarse de insectos mortos ou moribundos, néctar e froita podre. Mentres que na forma larval, comen insectos mortos no chan.

## Xéneros 
**Cerapanorpa* Gao, Ma & Hua, 2016 (22 especies)
**Dicerapanorpa* Zhong & Hua, 2013 (8 especies)
**Furcatopanorpa* Ma & Hua, 2011 (1 especies)
**Leptopanorpa* MacLachlan, 1875 (12 especies)
**Neopanorpa* Weele, 1909 (ca. 110 especies)
**Panorpa* Linnaeus, 1758 (ca. 240 especies)
**Sinopanorpa* Cai & Hua in Cai, Huang & Hua, 2008 (3 especies)

## Rexistro fósil 
Coñécense especies de Panorpidae desde o Xurásico medio. A especie máis antiga coñecida son membros do xénero *Jurassipanorpa* da Formación Jiulongshan de Mongolia Interior, China.

## Notas 
### Ligazóns externas
Panorpida

**Panorpida** ou **Mecopterida** é unha superorde proposta de Endopterygota. A monofilia que se conxectura de Panorpida está baseada na morfoloxía, non en probas xenómicas, principalmente na redución do ovipositor e perda do ovipositor e varias caracterísricas internas, incluíndo un músculo que conecta a pleura e o primeiro esclerito axilar na base da á, varias estruturas da maxila e labio das larvas, e a fusión basal das veas CuP e A1 na á posterior. A monofilia de Panorpida tamén está  apoiada por datos moleculares.

## Notas 
* Minet, J.; Huang, D-y.; Wu, H.; Nel, A. 2010: Early Mecopterida and the systematic position of the Microptysmatidae (Insecta: Endopterygota).  *Annales de la Société entomologique de France* (n.s.), **46**: 262-270.
Balay

**Balay** (acrónimo de Esteban **Ba**yona e José María **Lay**rla) é unha marca e empresa de electrodomésticos de orixe aragonesa. Foi fundada en 1947, e dende 1989 é propiedade de BSH Electrodomésticos.

A empresa fabrica electrodomésticos para o mercado de España e Portugal.

## Notas
Sociedad Cultural y Recreativa Peña Deportiva

A **Sociedad Cultural y Recreativa Peña Deportiva**, máis coñecida como **Peña Deportiva** (en catalán: *Penya Esportiva*), é un club de fútbol español de Santa Eulària des Riu, na illa de Eivissa. Actualmente xoga na Terceira División Española.

## Historia 
O equipo nace o 31 de marzo de 1935, e vai ascendendo categorías ata chegar ao grupo balear da Terceira División na tempada 1985-86. Da man de Antonio Arabi Serra, ex xogador do RCD Espanyol de Barcelona, o equipo disputa a súa primeira tempada en Segunda División B no curso deportivo 1993/94. O conxunto conseguiu o ascenso grazas ao descenso por falta de pagamento aos xogadores da SD Ibiza na campaña 1992-93. Con todo, na seguinte tempada non consegue a permanencia e volta a Terceira.

En 2000, 2004, 2005 e 2006 xogou sen éxito a promoción de ascenso a Segunda B. Na tempada 2007/08, o Peña Deportiva supera as dúas eliminatorias contra UD Mutilvera e CD Don Benito e volta á categoría de bronce. Igual que na tempada do seu debut, o equipo non consegue manterse na categoría.

En 2010, 2013, 2014, 2015, 2016 e 2017 xogou sen éxito a promoción de ascenso a Segunda B. Non obstante, o descenso do Mallorca B de Segunda B a Terceira arrastrado polo descenso do Mallorca a Segunda B deixou unha praza vacante na categoría, que foi ocupada polo Peña Deportiva. O seu paso pola categoría, igual que os dous anteriores, saldouse co descenso.

## Datos do club 
* **Tempadas en 1ª**: 0 
* **Tempadas en 2ª**: 0 
* **Tempadas en 2ªB**: 3
* **Tempadas en 3ª**: 31

## Palmarés 
***Terceira División (3)**: 2003-04, 2005-06, 2012-13
*Subcampión de Terceira División (2): 1992-93, 2009-10
***Rexional de Castela e León (1)**: 2015-16
***Provincial de Salamanca (1)**: 2014-15

## Notas 
## Véxase tamén 
### Ligazóns externas 
* Sitio web oficial
Pirilampo (grupo musical)

**Pirilampo** é un grupo musical galego que nace en 2010 como continuidade do grupo Fol do Vento. En 2018 gañou o Premio Rosalía de Castro de Lingua da Deputación da Coruña na modalidade que premia proxectos ou iniciativas que traballan con tramos de poboación de menor idade, infancia e mocidade.

## Discografía
**Abracadabras*.
**Ollos de mel*
**Lucecús*, 2014, na Editorial Galaxia
**Teatro de Guiñol*, 2015, na Editorial Galaxia

## Notas
## Véxase tamén
### Ligazóns externas
* Páxina en Facebook
* Canle de Pirilampo en Youtube
* Entrevista  de María Obelleiro a Xose Lois Seixo en Sermos Galiza.
Aranga, Nova Zelandia

**Aranga** é unha localidade ao norte de Nova Zelandia. A estrada estatal 12 pasa por ela. Omapere está a 47&nbsp;km ao noroeste e Dargaville está a 42&nbsp;km ao sueste. O bosque de Waipoua está ao norte. Maunganui Bluff e o mar de Tasmania se encontra ao oeste, cun pequeno asentamento na praia de Aranga, no extremo norte da praia de Ripiro.

Trounson Kauri Park é unha reserva forestal de 450 ha a poucos km ao sur de Aranga.

Aranga foi un centro da industria da goma de mascar kauri dende 1887 ata finais da década de 1940, unha das últimas áreas de extracción de goma en Nova Zelandia. Houbo un muíño de liño operado en Aranga desde 1890 ata 1900.

## Notas
Masku

**Masku** é un municipio de Finlandia situado na rexión de Finlandia Propia. En 2017 a súa poboación era de 9.645 habitantes. A superficie do termo municipal é de 204,01 km2, dos cales 29,16&nbsp;km2 son auga. O concello ten unha  densidade de poboación de 55,16 hab./km².

Limita cos municipios de Mynämäki, Nousiainen, Rusko, Raisio, Naantali e Taivassalo, todos eles na súa mesma rexión.

O concello é unilingüe en finés.

## Notas 
## Véxase tamén 
### Ligazóns externas 
* Sitio web de Masku
Pirilampo

O termo **pirilampo** pode referirse a:

***Vagalume**, insecto da familia dos lampíridos;
***Pirilampo**, grupo musical galego.

## Notas
Australian Cinematographers Society

A **Australian Cinematographers Society** (ACS) é unha organización sen ánimo de lucro fundada en 1958 co obxectivo de achegar un foro para fotógrafos de cinema australianos que queiran desenvolver as súas habilidades a través da cooperación mutua. A súa sede nacional atópase no norte de Sidney.

## Libros e publicacións 
* *AC Magazine* é o xornal da Australian Cinematographers Society.
* *The Shadowcatchers: A history of Cinematography in Australia* (2012)

## Notas 
## Véxase tamén 
### Ligazóns externas 
* Páxina oficial
Premio Hugo á mellor presentación dramática

O **Premio Hugo á mellor presentación dramática** é entregada anualmente para filmes, episodios de televisión ou outros traballos dramatizados relacionados coa fantasía ou a ciencia ficción do ano anterior. O Premio Hugo é entregado anualmente pola World Science Fiction Society para a mellor realización en traballos de fantasía ou ficción científica do ano anterior. O premio é en homenaxe a Hugo Gernsback, fundador da pioneira revista de ficción científica *Amazing Stories*, e xa foi oficialmente coñecido como *Science Fiction Achievement Award*. Xa foi descrito como "unha boa vitrina para ficción especulativa" e "o máis coñecido premio literario para traballos de ficción cientítica".

## Notas
Fol do Vento

**Fol do Vento** foi un grupo musical galego. En 2010 os seus integrantes pasaron a chamarse Pirilampo.

## Discografía
**Cancións para Antía*

## Notas
Rodrigo Duterte

**Rodrigo Roa Duterte**,&nbsp;nado en Maasin, Leyte, o 28 de marzo de 1945, é un político e avogado filipino de orixe mindanaense, actual presidente de Filipinas dende o 30 de xuño de 2016 ó resultar vencedor nas eleccións presidenciais de 2016.

## Traxectoria 
Rodrigo Duterte naceu o 28 de marzo de 1945, durante a ocupación estadounidense de Filipinas, en Maasin, hoxe capital de Leyte do Sur, entón parte da provincia insular de Leyte na Mancomunidade Filipina. Froito do matrimonio formado por Vicente G. Duterte (1911-1968), avogado cebuano e Soledad Roa (1916-2012), unha mestra de Cabadbaran, cidade filipina, situada na parte nordeste da illa de Mindanao, de ascendentes maranaos.

O seu avó materno era orixinario de Xiamen na provincia chinesa de Fujian.

O seu pai foi alcalde de Danao (Cebú). En 1949 trasládase á provincia de Davao da que foi gobernador (1959-1965). O cebuano é o idioma principal da cidade de Davao na illa filipina de Mindanao.

A familia Duterte está emparentada coas familias políticas cebuanas dos Durano e as Alamendras. O seu tío Ramón Duterte foi alcalde da cidade de Cebú (1957-1959), cargo que ocupou tamén o seu primo Ronaldo (1983-1986). A súa nai forma parte do clan Roa orixinarios da illa de Leyte.

A familia Duterte viviu brevemente en Maasin (Leyte), trasladándose á cidade natal do seu pai, Danao (Cebú), onde Rodrigo viviu até os catro anos de idade, cando se trasladan a Mindanao en 1948, pero non foi até 1949 que ía e viña das Visayas. Finalmente en 1950 a familia Duterte asentouse na Rexión de Davao. Mentres que o seu pai Vicente exercía como avogado, a súa nai, Soledad impartía docencia como mestra na escola pública. En 1952 o seu pai inicia a súa carreira política.

En outubro de 2021, Rodrigo Duterte anunciou que non se presentaba á vicepresidencia en 2022 e que se retiraría da vida política.

## Notas
People

***People*** é unha revista semanal estadounidense sobre celebridades e historias de interese humano, publicada pola Time Inc. Cun público de 46,6 millóns de persoas, a revista ten máis audiencia que calquera outra revista do país. A *People* gañou 997 millóns de dólares en concepto de publicidade en 2011, a maior recadación de publicidade de calquera revista estadounidense. En 2006, tiña unha circulación de 3,75 millóns.

Foi clasificada como a "Revista do Ano" pola revista *Advertising Age* en outubro de 2005, pola súa excelencia editorial, circulación e publicidade. A páxina web da revista, *People.con*, concéntrase en novas de celebridades e historias de interese humano. En febreiro de 2015, o sitio web quebrou unha nova marca: 72 millóns de visitantes únicos.

A *People* é se cadra máis coñecida pola publicación anual de especiais do tipo "o máis guapo/a do mundo". A sede da revista está en Nova York e mantén oficinas editoriais nos Ánxeles e en Londres. Por razóns económicas fechou súas oficinas en Austin, Miami e Chicago en 2006.

## Notas 
## Véxase tamén 
### Ligazóns externas 
* Páxina oficial
British Board of Film Classification

O **British Board of Film Classification** («Consello Británico de Clasificación de Filmes», coñecido tamén polas súas siglas **BBFC**), é a organización responsable da clasificación e censura de filmes, vídeos e algúns videoxogos (por exemplo a saga GTA) dentro do Reino Unido.

## Historia 
A BBFC foi instaurada en 1912 como a **British Board of Film Censors** pola industria cinematográfica (quen preferiría rexentar a súa propia censura que ter un goberno local ou nacional que o fixese por eles). As bases legais sobre as cales operaba, eran as da Lei do cinematógrafo de 1909, que requiría que os cinemas fosen autorizados por autoridades locais. A Lei foi posta en práctica de acordo ás inquedanzas sobre seguridade, consecuentes de varios incendios en escenarios non axeitados. Isto determinou que o criterio para conceder ou rexeitar un permiso, non había que ser restrinxido por cuestións de saúde e seguridade. Dado que a lei agora permitía concilios para conferir ou negar licenzas ós cinemas segundo o contido dos filmes, puxeron en evidencia que a Lei 1909 consecuentemente, habilitáballes a introdución de censura. A industria cinematográfica temeu polas consecuencias económicas dunha infraestrutura censuradora sen regulación. Por conseguinte estabeleceu a BBFC a fin de tomar o proceso 'internamente' e estabelecer o seu propio sistema de autorregulación.
British Film Institute

miniatura|Imax de Londres do BFI.

O **British Filme Institute** (**BFI**) (galego: **Instituto de Cinema Británico**) é unha organización sen fins de lucro, estabelecida por Decreto Real para alentar o desenvolvemento das artes do cinema, a televisión e a imaxe en movemento en todo o Reino Unido. Está financiado polo Departamento para a Cultura, Medios de Comunicación e Deporte.

## Historia 
O BFI foi fundado en 1933. A pesar da súa fundación resultado dunha recomendación nunha reportaxe sobre o *Cinema na vida nacional*, nese tempo o instituto era unha compañía privada, aínda que recibiu cartos públicos ó longo da súa historia, como ser do Consello Privado e de Tesouraría dende 1965 e os varios departamentos de cultura dende entón.

O instituto foi reestruturado seguindo o Informe Radcliffe de 1948, o cal recomendou que se debería concentrar en desenvolver a apreciación da arte fílmica, no canto de crear cinema el mesmo. Polo tanto o control da produción de cinema educativo pasou ó Comité Nacional para a Asistencia Visual en Educación e a Academia Británica de Cine asumiu o control para promover a produción. Dende 1952 até 2000, o BFI proveu de fondos a cineastas novos e experimentais vía a Xunta de Produción do BFI.

O instituto recibiu un Decreto Real en 1983. Este foi actualizado o 2000, mesmo ano en que o recentemente estabelecido Consello de Cine do RU asumiu a responsabilidade de prover a subvención anual do BFI (un subsidio do goberno). Como organización caritativa independente, o BFI é regulado pola Comisión de Caridade e o Consello Privado.

## Notas 
## Véxase tamén 
### Ligazóns externas 
* Páxina oficial
Los Angeles Daily News

***Los Angeles Daily News***, tamén coñecido como ***Daily News of Los Angeles***, é o segundo xornal que máis circula nos&nbsp;Ánxeles, California. É o principal xornal de Los Angeles Newspaper Group, parte da empresa de Digital First Media, que ten a súa base de operacións en Colorado.
As oficinas de *Daily News* atópanse situadas en Woodland Hills, e a maioría dos seus lectores son do Val de San Fernando. Os seus artigos polo xeral tratan sobre os negocios do val, educación e crime. Polo xeral teñen unha visión dereitista e centralista, aínda que apoianron a Barack Obama para presidente.

A empresa xornalística Digital First Media tamén publican os seguintes diarios rexionais:

*Torrance Daily Breeze* cobre a rexión suroeste do Condado dos Ánxeles;
*Long Beach Press Telegram* cobre a rexión de Long Beach, Compton e Norwalk; 
*Whittier Daily News* cobre a área de Whittier; 
*San Gabriel Valley Tribune* cobre o Val de San Gabriel; 
*Pasadena Star-News* cobre a rexión de Pasadena e Arcadia; 
*Inland Valley Daily Bulletin* cobre o Val de Pomona e a área de Ontario; 
*San Bernardino Sun* cobre o Val de San Bernardino;
*Redlands Daily Facts* cobre a rexión de Redlands e Yucaipa;
*Press-Enterprise* cobre as rexións occidental e central do Condado de Riverside;
*Orange County Register* cobre o Condado de Orange.

## Notas 
## Véxase tamén 
### Ligazóns externas 
* Páxina oficial
Film Journal International

***Film Journal International*** é unha revista estadounidense especializada en filmes. Forma parte da Prometheus Global Media, e é a publicación irmá de *Adweek*, *Billboard*, *The Hollywood Reporter* e outras revistas.

## Notas 
## Véxase tamén 
### Ligazóns externas 
* Páxina oficial
Star Tribune

O ***Star Tribune*** é o meirande xornal de Minnesota. Naceu como *Minneapolis Tribune* en 1867 e competindo con *Minneapolis Daily Star* en 1920. Ó longo da década de 1930 e 1940 os principais xornais de Minneapolis estaban asentados, co *Tribune* publicando pola mañá e o *Star* no serán. Fusionáronse en 1982, creando o *Star Tribune*. Despois dun treboento período no que o xornal foi vendido e revendido até 2009, foi mercado polo home de negocios Glen Taylor no ano 2014.

O *Star Tribune* distribúese en Minneapolis e a través da área metropolitana Minneapolis–Saint Paul, no estado de Minnesota e no Upper Midwest. Contén unha mestura de novas nacionais, internacionais e locais, así como deportivas, de negocios e contido sobre estilo de vida. Os xornalistas de *Star Tribune* e os seus predecesores gañaron seis Premios Pulitzer, incluíndo dous en 2013. A sede do xornal atópase en downtown Minneapolis.

## Véxase tamén 
### Ligazóns externas 
* Páxina oficial
Toronto Star

***Toronto Star*** é un xornal canadense en formato standard diario. É o xornal de maior circulación do Canadá en circulación semanal; aínda que sexa o segundo despois do *The Globe and Mail* en circulación diaria en días de semana e os sábados, el supera o *Globe* en circulación semanal porque publica unha edición de domingo, mentres o outro non. A Toronto Star Newspapers Ltd., unha división da Star Medea Group, unha subsidiaria da Torstar Corporation, é quen controla a publicación.

O *The Star* (orixinalmente coñecida como *Evening Star* e despois, como *Daily Star Toronto*) foi creado en 1892, batendo o *Toronto News* en circulación e lectores. Era entón liderado polo futuro prefecto de Toronto e reformador social Horatio Clarence Hocken, que se converteu no fundador do xornal, xuntamente con outro futuro prefecto, Jimmy Simpson.

## Notas 
## Véxase tamén 
### Ligazóns externas 
* Páxina oficial
Cuarta onda do feminismo

A expresión **cuarta onda do feminismo** refírese ao renacemento do interese polo feminismo que empezou ao redor 2012 e está asociado ao uso de medios de comunicación sociais.

A cuarta onda do feminismo está "definida pola tecnoloxía", segundo Kira Cochrane, e está caracterizada particularmente polo uso de Facebook, Twitter, Instagram, YouTube, Tumblr, e blogs, como por exemplo Feministing, para desafiar a misoxinia e tamén a igualdade de xénero.

Os problemas nos que se centra a cuarta onda do feminismo inclúen o acoso na rúa e no lugar de traballo, agresións sexuais nos campus e a cultura da violación. Os escándalos que implican o acoso, abuso, e o asasinato de mulleres e mozas galvanizou o movemento. Estes incluíron a cuadrilla de violación de Delhi de 2012, as acusacións contra Jimmy Savile de 2012, as acusacións contra Bill Cosby, os asasinatos de Illa Vista de 2014, o xuízo de Jian Ghomeshi de 2016, as acusacións contra Harvey Weinstein de 2017 e o subseguinte efecto Weinstein, e os escándalos sexuais de Westminster de 2017.

Exemplos de campañas da cuarta onda do feminismo son, por exemplo, Everyday Sexism Project, Ni una menos, No More Page 3, Stop Bild Sexism, *Mattress Performance*, *10 Hours of Walking in NYC as a Woman*, #YesAllWomen, a campaña *Free the Nipple*, One Billion Rising, a marcha das mulleres de 2017, a marcha das mulleres de 2018, e o movemento #MeToo. En decembro de 2017, a revista *Time* escolleu varias activistas femininas prominentes implicadas no movemento #MeToo, chamadas as "rompedoras do silencio", como Persoas do ano.

## Historia 
A xornalista Pythia Peay defendeu a existencia dunha cuarta onda xa en 2005, que enfocaba a xustiza social e os dereitos civís, e en 2011 a activista da terceira onda Jennifer Baumgardner definiu o ano de 2008 como o inicio da cuarta onda. Twitter, a rede social máis popular entre as persoas con idades entre 18 e 29 anos, foi creada en 2006, tornando o feminismo máis accesíbel e dando inicio ó chamado “feminismo hashtag”. En 2013 Kate Cochrane afirmou que moitas dos liderados da cuarta onda eran adolescentes ou tiñan 20 e poucos anos.

## Notas
Feministing

**Feministing.com** é un blog feminista fundado en 2004 por Jessica Valenti e Vanessa Valenti.

## Equipo 
En setembro de 2013, Feministing tiña tres directoras executivas: Lori Adelman, Maya Dusenbery e Jos Truitt. En 2015 Adelman foi considerada unha das 50 de *The Forward*. Alexandra Brodsky é unha editora e columnista. As outras columnistas son Chloe Angyal, Katie Halper, Syreeta McFadden, Sesali Bowen, Verónica Bayetti Flores, Juliana Britto Schwartz, Mychal Denzel Smith, Katherine Cross, Gwendolyn Beetham, Dana Bolger e Suzanna Bobadilla.[miniatura|[Gwendolyn Beetham.|centro]]
## Notas 
## Véxase tamén 
### Ligazóns externas 
* Páxina oficial
Arqueógnatos

Os **arqueógnatos** (**Archaeognatha**), do grego αρχαιος *archaeos*, 'antigo' e γναθος *gnathos*, 'mandíbula', son unha primitiva orde de insectos carentes de ás (do grupo parafilético dos apterigotos), ectógnatos (con pezas bucais externas), de forma alongada, con tres cercos ("colas") no extremo do abdome e o corpo cuberto de escamas con reflexos metálicos. Describíronse unhas 350 especies. Son un dos grupos de insectos que menos cambios evolutivos sufriu desde a súa aparición no Devoniano, hai 390 millóns de anos. as antigas ordes Monura e Microcoryphia deben agruparse na orde Archaeognatha, como mostra o seguinte cladograma:

Por razóns históricas un nome alternativo para a orde Archaeognatha é **Microcoryphia**.

## Notas 
## Véxase tamén 
### Ligazóns externas
Filipe de Bélxica

**Filipe Leopoldo Lois María de Saxonia-Coburgo-Gotha** (en francés: *Philippe Léopold Louis Marie de Saxe-Cobourg et Gotha*, en neerlandés: *Filip Leopold Lodewijk Maria van Saksen-Coburg en Gotha*)  é o actual rei dos belgas dende o 21 de xullo de 2013, data da abdicación do seu pai, o rei Alberte II.

## Traxectoria 
### Nacemento 
Naceu o 15 de abril de 1960 en Bruxelas, sendo o primeiro fillo do aquel entón príncipe Alberte e a princesa Paola.

Dende o primeiro momento foi o sobriño favorito do seu tío, Balduíno de Bélxica, e por iso quería que fose o seu sucesor xa que el e a raíña, Fabiola Mora y Aragón, non tiñan descendencia. Porén, trala morte do seu tío foi o seu pai, Alberte II de Bélxica, quen asumiu o trono, debido a que era Alberte o herdeiro natural do seu irmán Balduíno. Filipe foi nomeado duque de Brabante en 1993 ó ascender o seu pai, título que posúen os herdeiros ó trono belga.

### Bautismo 
Foi bautizado na Catedral de San Miguel e Santa Gúdula de Bruxelas, sendo os seus padriños o rei Leopoldo III de Bélxica (o seu avó paterno) e Luísa Gazelli, condesa de Rossana e de San Sebastiano (a súa avoa materna).

## Matrimonio e descendencia 
Filipe contraeu matrimonio con Matilde de Udekem. Froito do matrimonio naceron:

* Princesa Sabela (25 de outubro de 2001), duquesa de Brabante dende o 21 de xullo de 2013.
* Príncipe Gabriel (20 de agosto de 2003).
* Príncipe Manuel (4 de outubro de 2005).
* Princesa Leonor (16 de abril de 2008).

## Notas
Efecto Weinstein

miniatura|dereita|Harvey Weinstein foi acusado de conduta sexual inapropiada cara a actrices e executivas.
O **efecto Weinstein** fai referencia a unha tendencia mundial onde as denuncias de acoso sexual e agresión sexual contra celebridades publicítanse e desencadean respostas de empresas e institucións. Leva o nome do produtor estadounidense Harvey Weinstein, cuxas acusacións de abuso sexual precipitaron un «recoñecemento nacional» inmediato contra o abuso sexual en 2017.

Composto por outros casos de acoso sexual a comezos do ano, os informes sobre Weinstein e a subseguinte campaña de cancelo #MeToo («eu tamén»), que alentou ás persoas a compartir as súas experiencias reprimidas de conduta sexual inapropiada, crearon unha serie de acusacións en múltiples industrias que provocaron a rápida expulsión de moitos homes en posicións de poder tanto nos Estados Unidos como, a medida que se estendeu, en todo o mundo. Na industria do entretemento, as acusacións levaron á saída de actores e directores por igual. Máis prominentemente, o actor Kevin Spacey, o comediante Louis C. K. e o cineasta Brett Ratner tiveron proxectos cancelados despois de polo menos seis acusacións cada un. Máis de 200 mulleres acusaron ó cineasta James Toback de acoso sexual. No xornalismo, as acusacións levaron á saída de editores, publicistas, executivos e presentadores. Noutras industrias, o chef John Besh e outros executivos de finanzas e relacións públicas foron despedidos.

## Notas
O carnaval dos animais

miniatura|400x400px|Anaco do primeiro movemento.
***O carnaval dos animais*** (en francés: *Le carnaval des animaux*) é unha suite musical en 14 movementos composta polo compositor romántico francés Camille Saint-Saëns. Esta obra orquestral ten unha duración de entre 22 e 30 minutos.

## Historia 
Saint-Saëns compuxo *O entroido* en febreiro de 1886 mentres veraneaba nunha pequena vila de Austria. Orixinalmente concibiuna para un grupo de cámara composto por frauta, clarinete, dous pianos, harmónica de cristal, xilófono, dous violíns, viola, violoncello e contrabaixo, pero tamén se adoita interpretar hoxe na versión para orquestra de corda, e cun glockenspiel en substitución da infrecuente harmónica de cristal.

O compositor propuxo a obra como broma para un día de entroido, así que aparecen leóns, galiñas, tartarugas, canguros, burros e varios animais máis, e ten toques de bo humor por aquí e por alá. Un deles é que Saint-Saëns tomou prestada música doutros compositores e púxoa nun contexto moi distinto do orixinal. Así, inseriu dende cancións antigas francesas até o “Can-can”, pasando por un anaco da Danza macabra do mesmo Saint-Saëns.

Só se deron interpretacións privadas para un círculo de amigos íntimos, como Franz Liszt. Porén, Saint-Saëns dispuxo no seu testamento que a suite podería ser publicada trala súa morte, e dende entón converteuse nunha das súas obras máis populares.

## Notas
Kira Cochrane

**Kira Cochrane**, nada en Essex en 1977, é unha xornalista e novelista británica. No presente, traballa para *The Guardian,* e anteriormente foi líder de opinión. Cochrane é defensora dos dereitos das mulleres, así como unha activa figura da cuarta onda do feminismo.

## Notas
Bangor

O topónimo **Bangor** pode referirse a:

;En Francia:
* **Bangor**, comuna do departamento de Morbihan (Bretaña).

;En Irlanda:
* **Bangor Erris**, vila do condado de Mayo;
* **Bangor**, cidade do condado de Down.

;En Gales:
***Bangor**
***Bangor-on-Dee**

;Nos Estados Unidos de América:
***Bangor**, no estado de Alabama;
***Bangor**, no estado de California;
***Bangor**, no estado de Maine;
***Bangor**, no estado de Míchigan;
***Bangor**, no estado de Nova York;
***Bangor**, no estado de Pensilvania;
***Bangor**, no estado de Washington;
***Bangor**, no estado de Wisconsin;
***Bangor Township**, no estado de Iowa;
***Bangor Township**, no estado de Minnesota;
***Bangor Township**, no estado de Dacota do Sur;
***East Bangor**, no estado de Pensilvania.

;En Australia:
***Bangor**, en Nova Gales do Sur;
***Bangor**, en Australia Meridional;
***Bangor**, en Tasmania.

;No Canadá:
***Bangor**, en Nova Escocia;
***Bangor**, en Ontario.
Bangor, Gales

**Bangor** é unha vila do norte de Gales, pertencente ao condado de Gwynedd. En 2008 tiña 21735 habitantes. É sé episcopal, e sede da Universidade de Bangor.

## Historia 
esquerda|miniatura|Catedral.
A vila ten a súa orixe na construción dun mosteiro polo monxe cristián Deiniol a mediados do século VI. O topónimo Bangor provén dun termo galés referido a un tipo de cercado, como o que había orixinalmente no lugar do cenobio. Nese lugar atópase a actual catedral, que tivo diversas reformas ao longo da historia. A diocese de Bangor é unha das máis antigas de Gran Bretaña. En 1557 fundouse *Ysgol Friars*, a Escola dos Frades.

En 1718 comezou a medrar ao pasar pola vila a ruta postal entre Londres e Dublín, que pasaba tamén por Porthaethwy. Medrou tamén ao construírse unha liña de ferrocarril entre Bethesda e Penrhyn, onde se abriu unha canteira de lousa. A mediados do século XIX Bangor era a cidade máis importante do norte de Gales.
## Xeografía
Está situado fronte á illa de Anglesey (*Ynis Môn* en galés).

## Cultura 
A Universidade de Bangor foi fundada en 1884.

O 46,7% da poboación fala lingua galesa.

## Galería de imaxes

Ficheiro:Pier in uk.jpg|O peirao, *Y Garth*.
Ficheiro:University from Bangor Mountain.JPG|Universidade.
Associação dos Arqueólogos Portugueses

A **Associação dos Arqueólogos Portugueses** ComSE é unha asociación fundada en 1863, sendo a máis antiga asociación de defensa do patrimonio en Portugal. Ten baixo a súa tutela o Museu Arqueológico do Carmo, en Lisboa, onde está situada a súa sede.
O 5 de outubro de 1932 foi designada Comendadora da Ordem Militar de Sant'Iago da Espada.

## Notas 
## Véxase tamén 
### Ligazóns externas 
* Páxina web
The 15:17 to Paris

***The 15:17 to Paris*** é un filme estadounidense de 2018 producido e dirixido por Clint Eastwood. O guión foi escrito por Dorothy Blyskal e baséase na autobiografía *The 15:17 to Paris: The True Story of a Terrorist, a Train, and Three American Heroes* escrita por Jeffrey E. Stern, Spencer Stone, Anthony Sadler e Alek Skarlatos, que se interpretan a si mesmos. Conta a historia dun trío de amigos que conseguen deter o atentado do tren Thalys de 2015.

*The 15:17 to Paris* foi estredo nos Estados Unidos de América o 9 de febreiro de 2018 por Warner Bros. Pictures. Recibiu valoracións negativas por parte da crítica, que a consideraron "ben intencionada" pero "esforzada en estirar unha longametraxe dun dramático que rematou nuns minutos". Recadou arredor de $57 millóns en todo o mundo, sobre un orzamento de $30 millóns.

## Personaxes 
* Spencer Stone como el mesmo
* Anthony Sadler como el mesmo
* Isabelle Risacher Moogalian como ela mesma
* Jenna Fischer como adestrador Murray
* Thomas Lennon como director Michael Akers
* Jaleel White como Garrett Walden

## Notas 
## Véxase tamén 
### Ligazóns externas 
* 
* Ficha en AllMovie
World Science Fiction Convention

[dereita|miniatura|500x500px|Cerimonia de entrega dos [premios Hugo e John W. Campbell na 75 edición da Worldcon celebrada en Helsinqui en 2017. A velada de entrega de premios constitúe un dos actos principais da convención.]]
**Worldcon**, ou **World Science Fiction Convention**, a convención anual da Sociedade Mundial de Ciencia Ficción (WSFS), é unha convención de ciencia ficción. Levouse a cabo cada ano dende 1939 (agás entre 1942 e 1945 por mor da segunda guerra mundial). Os membros de cada Worldcon son os membros de WSFS, e votan para escoller o sitio da Worldcon dous anos despois e para seleccionar os gañadores dos Premios Hugo anuais, que se presentan en cada convención. 
Normalmente celébrase no verán estadounidense (agosto ou setembro), nas costas leste ou oeste dos Estados Unidos de América.

## Premios 
A Sociedade Mundial de Ciencia Ficción administra e presenta os Premios Hugo, o premio máis antigo e notable pola ciencia ficción. A selección dos beneficiarios é polo voto dos membros Worldcon. As categorías inclúen novelas e relatos curtos de ficción, obras de arte, presentacións dramáticas, e diversas actividades profesionais e fandom.

Outros premios poden presentarse en Worldcon a discreción do Comité da Convención individual. A miúdo, isto incluíu os premios SF nacionais do país de acollida, incluídos os Premios Seiun xaponeses como parte de Nippon 2007 e os Premios Prix de Aurora como parte de Anticipación en 2009. O Premio John W. Campbell para o Mellor Novo Escritor e o Premio Sidewise , aínda que non é patrocinado pola Worldcon, adoitan ser presentado, así como os Premios Chesley, o Premio Prometeo, e outros.

## Notas 
## Véxase tamén 
### Ligazóns externas 
* Páxina oficial
The Seattle Times

dereita|miniatura|349x349px|O frontispicio do "The Seattle Equipos" nunha edición dominical de 1905.

***The Seattle Times*** é un xornal diario publicado na cidade de Seattle, nos Estados Unidos, sendo o maior do estado de Washington. É un dos últimos xornais nos Estados Unidos en ser controlado por unha familia, os Blethens, que o mercaron en 1896. e foi mercado en 1896 por Alden Blethen, un profesor e avogado acabado de chegar do estado de Maine, que o rebatizou como *Seattle Daily Times*.

Orixinalmente, o *Times* era un vespertino, mais pasou a ser matutino a comezos do século XXI, despois de considerar a idea dende 1999.

Entre 1983 e 2009 o *Times* mantivo un acordo de operación conxunta co *Seattle Post-Intelligencer*, de propiedade da Hearst Corporation, na que a publicidade, a mercadotecnia, a produción e a circulación foram administrados polo *Times* para ámbolos xornais, que mantiñan departamentos editoriais e de novas independentes. Os dous xornais publicaban unha edición única os domingos, para a cal o *Post-Intelligencer* contribuía con algunhas páxinas de contido editorial. Co remate da edición impresa do *P-I*, o 17 de marzo de 2009, o acordo de operación conxunta foi pechado. O *Times* conseguiu manter boa parte dos subscritores do seu antigo concorrente e viu merar a súa circulación diaria un 30% cinco meses despois, pasando a operar con lucro, algo impensábel poucos meses antes.

## Notas 
## Véxase tamén 
### Ligazóns externas 
* Páxina oficial
USA Today

***USA Today*** (en galego: *Estados Unidos Hoxe*) é un xornal dos Estados Unidos de tirada nacional publicado por Gannet Corporation. É o diario de maior tiraxe nese país (con aproximadamente 2,25 millóns de copias calquera día entre semana) e o segundo con maior tiraxe no mundo anglófono (despois de *The Times of India*).

## Historia 
*USA Today* foi fundado o 15 de setembro de 1982 por Allen Neuharth. Pretendía rachar cos xornais máis tradicionais (considerados ás veces demasiado grises, cheos de palabras e sen cor), cun estilo cheo de grandes diagramas e fotografías. É tamén coñecido polas súas enquisas sobre as opinións do público estadounidense.

Inicialmente o xornal tamén pretendía manterse á parte dos métodos tradicionais de distribución, e véndese por medio de máquinas expendedoras. USA Today tamén buscou acomodarse ós viaxeiros de negocios e distribuíase amplamente en aeroliñas, aeroportos e hoteis, como forma adicional a outros puntos de venda. Tamén foi un dos primeiros xornais en utilizar transmisións vía satélite para mandar a edición final a distintas localidades do país para a súa impresión e distribución en mercados rexionais. A innovación e o uso de centros rexionais de impresión permitiron atrasar a hora de peche das edicións e poder incorporar eventos máis recentes de novas e deportes en cada edición.

## Véxase tamén 
### Ligazóns externas 
*Páxina web oficial do xornal
Lisunov Li-2

O **Lisunov Li-2**, orixinalmente designado **PS-84**, foi unha versión fabricada baixo licenza do Douglas DC-3. Foi producido pola Fábrica #84 en Moscova-Khimki e, despois da súa evacuación en 1941, por TAPO en Tashkent. O proxecto foi dirixido polo enxeñeiro aeronautico Boris Pavlovich Lisunov.